****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2015 M. BALANDŽIO 14 D. SPRENDIMO NR. T2-53 „DĖL MOKESČIO UŽ IKIMOKYKLINIO IR PRIEŠMOKYKLINIO AMŽIAUS VAIKŲ IŠLAIKYMĄ ir priežiūrą KLAIPĖDOS MIESTO nevalstybinėse ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, KOMPENSAVIMO TVARKOS APRAŠo patvirtinimo“ PAKEITIMO**

2016 m. gegužės 26 d. Nr. T2-144

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2015 m. balandžio 14 d. sprendimą Nr. T2‑53 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“:

1.1. pakeisti 2 punktą ir jį išdėstyti taip:

„2. Nustatyti, kad šiuo sprendimu nustatyta mokesčio kompensavimo kaina taikoma atsiskaitymams pagal sudarytas lėšų naudojimo sutartis tarp Klaipėdos miesto savivaldybės administracijos ir nevalstybinės švietimo įstaigos už vykdomas ikimokyklinio ir priešmokyklinio ugdymo paslaugų funkcijas.“;

1.2. papildyti nauju 3 punktu:

„3. Nustatyti, kad lėšų naudojimo sutarties formą tarp Klaipėdos miesto savivaldybės administracijos ir nevalstybinės švietimo įstaigos tvirtina ir sutartį pasirašo Klaipėdos miesto savivaldybės administracijos direktorius.“;

1.3. buvusius 3 ir 4 punktus laikyti atitinkamai 4 ir 5 punktais;

1.4. pakeisti nurodytu sprendimu patvirtintą Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašą ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras | Vytautas Grubliauskas |